Ditsem Nuus - Regering bankrot
Na berig word beplan die kabinet 'n reddingsboei van in totaal R59 miljard om die staatsondernemings Sanral, SAA, SABC en Poskantoor van bankrotskap en likwidasie te red. Die nog slegter nuus is dat staatskuld sodanig toegeneem het dat die regering self nie meer geld het vir hierdie reddingsboei nie.
Sou hierdie reddingsboei met verdere skuld gefinansier word, sou dit die negatiewe verhouding van staatskuld teenoor BNP opdryf na 60%, wat die regering self op die rand van bankrotskap sou bring en wat feitlik verseker verdere internasionale afgraderings tot gevolg sou hê. Daar word nou gespekuleer dat die beplande grondgryp desperate pogings van die regering is om geld te genereer, moontlik met grondwaarborge in ruil vir Chinese en ander ongure buitelandse finansierders.
Sanral is skynbaar diep in die skuld met sowat R3,6 miljard a.g.v. die mislukte e-tolstelsel waar motoriste in Gauteng eenvoudig geweier het om te betaal nadat enorme infrastruktuurontwikkelings aangegaan is. Vir meer besonderhede, volg hierdie skakel.
Gelees 730 keer